
ΜΕΡΟΣ Ι
ΠΡΟΤΑΣΕΙΣ ΤΗΣ Κ.Ε.Δ.Ε. ΠΟΥ ΕΓΙΝΑΝ ΑΠΟΔΕΚΤΕΣ ΚΑΙ ΕΝΣΩΜΑΤΩΘΗΚΑΝ ΣΤΟ ΣΧΕΔΙΟ ΝΟΜΟΥ

1. Στο άρθρο 6 και στις παρ. 2-4, περί καταστατικής θέσης των αιρετών συμπεριλήφθηκαν οι ακόλουθες προτάσεις:

· Στην αρχή της παραγράφου 5 του άρθρου 93 του ν. 3852/2010 προστίθεται εδάφιο το οποίο έχει ως εξής: «Στους προέδρους των δημοτικών συμβουλίων που δεν εμπίπτουν στην περίπτωση της πρώτης παραγράφου του παρόντος άρθρου και στους προέδρους των δημοτικών νομικών προσώπων που είναι δημόσιοι υπάλληλοι ή υπάλληλοι Ν.Π.Δ.Δ. ή υπάλληλοι κρατικών Ν.Π.Ι.Δ. και δημοσίων επιχειρήσεων ή άλλων επιχειρήσεων τη διοίκηση των οποίων ορίζει άμεσα ή έμμεσα το Δημόσιο με διοικητική πράξη ή ως μέτοχος, καθώς και σε εκείνους που είναι υπάλληλοι λοιπών Ν.Π.Ι.Δ χορηγείται από την υπηρεσία της οργανικής τους θέσης ειδική άδεια 60 ημερών.»

· Η παράγραφος 7 του άρθρου 93 του ν.3852/10 τροποποιείται και αντικαθίσταται ως εξής; «7. Δημόσιοι υπάλληλοι και υπάλληλοι των φορέων του δημόσιου τομέα με οποιαδήποτε σχέση εργασίας και εάν υπηρετούν, εκλεγόμενοι δήμαρχοι, δημοτικοί σύμβουλοι, καθώς και πρόεδροι και αντιπρόεδροι δημοτικών και τοπικών κοινοτήτων ή εκπρόσωποι τοπικών κοινοτήτων, διαρκούσης της θητείας τους, δεν μετατίθενται ούτε αποσπώνται εκτός των διοικητικών ορίων του δήμου στον οποίο έχουν εκλεγεί. Οι υπάλληλοι αυτοί, εφόσον υπηρετούν στα διοικητικά όρια άλλου δήμου μετά από αίτησή τους μετατίθενται ή αποσπώνται εκεί όπου έχουν εκλεγεί. Σε περίπτωση που δεν υπάρχει αντίστοιχη υπηρεσία ή θέση, μετατίθενται ή αποσπώνται στην πλησιέστερη υπηρεσία προς το δήμο όπου εξελέγησαν.»

· Προστίθεται παράγραφος 8 στο άρθρο 93 του ν.3852/10 η οποία έχει ως εξής: «8. Οι δημοτικοί σύμβουλοι οι οποίοι είναι υπάλληλοι του δημόσιου ή του ιδιωτικού τομέα έχουν δικαίωμα να απουσιάσουν από την εργασία τους την ημέρα της συνεδρίασης του δημοτικού συμβουλίου ή των επιτροπών του δήμου στις οποίες είναι μέλη, εφόσον διεξάγονται σε εργάσιμες ώρες και ημέρες. Ο πρόεδρος του δημοτικού συμβουλίου ή της αντίστοιχης επιτροπής χορηγεί στους δημοτικούς συμβούλους, που εμπίπτουν στις ανωτέρω κατηγορίες, βεβαίωση συμμετοχής στη συνεδρίαση, για την υπηρεσία ή τον εργοδότη.» 

2. Στο άρθρο 7
· παρ.3, συμπεριλήφθηκε η πρόταση περί μεταφοράς της αρμοδιότητας για την εγκατάσταση και λειτουργία ανελκυστήρων στην οικεία Περιφέρεια:  «Στο κεφάλαιο Γ του άρθρου 186 του ν.3852/2010 προστίθεται αρμοδιότητα αριθμούμενη 49 η οποία έχει ως εξής: «49. Η ρύθμιση κάθε θέματος που αφορά την εγκατάσταση λειτουργία και στη συντήρηση ανελκυστήρων καθώς και η χορήγηση των σχετικών τεχνικών επαγγελματικών αδειών σύμφωνα με τις ρυθμίσεις του άρθρου 4 του π.δ. 78/2006 (ΦΕΚ 80 Α) ΤΟΥ Π.Δ.78/2006(ΦΕΚ80 Α )και των σχετικών ΚΥΑ»
· παρ. 7, Θετικό σημείο αποτελεί η προσθήκη στο άρθρο 37 του Ν. 3918/2011 «Διαρθρωτικές αλλαγές στο σύστημα υγείας και άλλες διατάξεις» να παρέχεται η δυνατότητα στις υπηρεσίες των Δήμων, ιδρύματα και Ν.Π.Δ.Δ. αυτών, να προμηθεύονται φάρμακα από φαρμακευτικές εταιρείες στη νοσοκομειακή τιμή.

3. Στο άρθρο 9:
· παρ. 2 το όριο των 100.000 € για τον προσυμβατικό έλεγχο των δήμων και νομικών τους προσώπων ανέρχεται στις 200.000 €. Είχε ζητηθεί από την ΚΕΔΕ να αυξηθεί στις 500.000 €. Επίσης είχε προταθεί διάταξη με την οποία να μην απαιτείται συμβασιοποίηση των διετών προγραμμάτων δράσης των δήμων με τις επιχειρήσεις τους. Με την διατύπωση αυτή και δεδομένου ότι δεν συμπεριελήφθη καθόλου στο σχέδιο νόμου η σχετική πρόταση της ΚΕΔΕ, περί των διετών προγραμμάτων δράσης, εμμένουμε στις προτάσεις μας.  
· Στο ίδιο άρθρο και στην παρ. 3 συμπεριλαμβάνεται η πρόταση της ΚΕΔΕ περί νομιμοποίησης ανάθεσης των εργασιών μαγνητοφώνησης, απομαγνητοφώνησης κ.λπ. των πρακτικών των συνεδριάσεων των συλλογικών οργάνων . Δεν συμπεριλαμβάνεται η πρότασή μας για νομιμοποίηση των δαπανών που έχουν πραγματοποιηθεί μέχρι σήμερα για τις εργασίες αυτές, από τους δήμους. Να συμπεριληφθεί στην διάταξη.
· Στην παρ.4 συμπεριλήφθηκε η πρόταση της ΚΕΔΕ περί δυνατότητας μείωσης των μισθωμάτων ακινήτων που εκμισθώνουν οι δήμοι και τα νπδδ αυτών.. Δεν είχε ζητηθεί η καταληκτική ημερομηνία της 31ης Δεκεμβρίου 2009. Προτείνουμε να αφαιρεθεί. 
4. Στο άρθρο 10, στις παρ.3 και 4 προβλέπεται: «3. Για όσες επιχειρήσεις του π.δ. 410/1995 είχαν ληφθεί νόμιμα και έως 31.12.2010 οι αποφάσεις των οικείων δημοτικών συμβουλίων περί μετατροπής τους σε ανώνυμες εταιρείες ΟΤΑ, σύμφωνα με τις διατάξεις του ν. 3463/2006, α) εάν έχει ολοκληρωθεί η διαδικασία μετατροπής, σύμφωνα και με τις διατάξεις του ν. 2190/1920, όπως ισχύει, μέχρι τη δημοσίευση του παρόντος, οι εν λόγω ανώνυμες εταιρείες ΟΤΑ λειτουργούν νόμιμα, ενώ, β) εάν δεν έχει ολοκληρωθεί μέχρι τη δημοσίευση του παρόντος η διαδικασία μετατροπής κατά τις διατάξεις του ν. 2190/1920, όπως ισχύει, δύναται να συνεχιστεί η σχετική διαδικασία και οι εν λόγω επιχειρήσεις λειτουργούν νόμιμα έως την ολοκλήρωση αυτής. Στην περίπτωση αυτή, η μετατροπή θα πρέπει να έχει ολοκληρωθεί το αργότερο έως 30.6.2012, άλλως οι επιχειρήσεις αυτές λύονται και τίθενται υπό εκκαθάριση.» Να προστεθεί και η περίπτωση λύσης των επιχειρήσεων. & «4. Αποφάσεις που αφορούν στη σύσταση, τροποποίηση, λύση δημοτικών κοινωφελών επιχειρήσεων λαμβάνονται στο εξής από το οικείο δημοτικό συμβούλιο και μετά την ολοκλήρωση της διαδικασίας ελέγχου νομιμότητας δημοσιεύονται στην Εφημερίδα της Κυβερνήσεως από τον οικείο δήμο. Νομίμως έχουν εκδοθεί αποφάσεις περί σύστασης, τροποποίησης και λύσης δημοτικών κοινωφελών επιχειρήσεων που έχουν ληφθεί από το οικείο δημοτικό συμβούλιο και έχουν δημοσιευθεί στην Εφημερίδα της Κυβερνήσεως από τον οικείο δήμο ή με σχετική πράξη του Γενικού Γραμματέα της οικείας Αποκεντρωμένης Διοίκησης κατ' εφαρμογή των διατάξεων των άρθρων 254 και 262 του ν. 3463/2006 (Α 114) πριν από τη δημοσίευση του παρόντος». 
5. Στην παρ.10 του ίδιου άρθρου συμπεριλαμβάνεται η πρόταση της ΚΕΔΕ για τα ΔΗΠΕΘΕ αλλά προβλέπεται καταληκτική ημερομηνία (30.6.2012) με την οποία δεν συμφωνεί η ΚΕΔΕ. Προτείνουμε να αφαιρεθεί
6. Στην παρ.12 προβλέπεται τακτοποίηση του προσωπικού των διαδημοτικών επιχειρήσεων καθαριότητας με αντίστοιχη διαδικασία που προβλέπονταν στον ΔΚΚ για τις δημοτικές επιχειρήσεις, που λύθηκαν ή συγχωνεύθηκαν, σύμφωνα με τις διατάξεις του άρθ.269 του Ν.3463/06.

7. Στο άρθρο 13 προβλέπονται θέματα προσωπικού και ειδικότερα: 

· Στην παρ.3 επανέρχονται τα ημερομίσθια. Να αυξηθεί όμως ο αριθμός των ατόμων από 20 σε 30.
· Οι παρ. 5 & 6 ανταποκρίνονται στις προτάσεις της ΚΕΔΕ για τους ειδικούς συμβούλους, γενικούς γραμματείς κ.λπ των δημάρχων 
· Η παρ. 16 προβλέπει προσλήψεις προσωπικού ιδιωτικού δικαίου ορισμένου χρόνου ανταποδοτικού χαρακτήρα, με την έκδοση ΚΥΑ. Να επανέλθει και η διάταξη του άρθ.205 του Ν.3584/07, με την οποία δεν απαιτείται η έκδοση ΚΥΑ.
8. Στο άρθρο 24 περιλαμβάνεται η πρόταση της ΚΕΔΕ για παράταση του χρόνου μεταγραφής των ακινήτων δήμων. Προτείνουμε να αφαιρεθεί η καταληκτική ημερομηνία.
ΜΕΡΟΣ ΙΙ

ΘΕΤΙΚΕΣ ΡΥΘΜΙΣΕΙΣ:
1. Στο άρθρο 5 παρ. 10 μειώνεται η προθεσμία ελέγχου των αποφάσεων που υπόκεινται σε έλεγχο νομιμότητας από τον Ελεγκτή Νομιμότητας από 40 ημέρες σε 20.
2. Το άρθρο 8 παρ.2 περί αρμοδιοτήτων μικρών ορεινών δήμων. Να προστεθεί περ. (ι) ως εξής: «Οι άδειες παραγωγής ηλεκτρικής ενέργειας των καταργούμενων Ν.Α. ανήκουν στους δήμους του παρόντος άρθρου, εντός των οποίων λειτουργεί το έργο στο οποίο αναφέρονται οι άδειες αυτές».
3. Η παρ.1 του άρθρου 9 περί νομιμοποίησης δαπανών σχολικών επιτροπών
4. Άρθρο 10 παρ.2:  « Οι οφειλές προς τους εργαζόμενους, το Ελληνικό Δημόσιο και το ΙΚΑ των αμιγών δημοτικών επιχειρήσεων του Π.Δ 410/95 ή των Κοινωφελών επιχειρήσεων, που λύθηκαν και τελούν υπό το καθεστώς εκκαθάρισης, βεβαιωμένες ταμειακά ή μη έως και τις 31-12-2010 απαλλάσσονται από πρόσθετους φόρους, πρόστιμα, προσαυξήσεις εκπρόθεσμης καταβολής και κάθε μορφής επιβαρύνσεις και η εξόφλησή τους γίνεται υποχρεωτικά από τους Ο.Τ.Α. που τις έχουν συστήσει. Στις ανωτέρω οφειλές περιλαμβάνονται και όσες προκύπτουν έπειτα από έλεγχο των αρμοδίων ελεγκτικών οργάνων». 
5. Άρθρο 13 παρ.1: σχετικά με την μεταφορά πλεονάζοντος προσωπικού από τις ΠΕΔ στους δήμους – μέλη. Υπάρχει διάσταση μεταξύ της συγκεκριμένης διάταξης και της διάταξης της παρ. 12α του άρθρου 45 του Ν.3979/11. Να διευκρινισθεί.
6. Άρθρο 13 παρ.2 : δυνατότητα απόσπασης για συνυπηρέτηση σε ειδικό ένστολο προσωπικό.
7. Άρθρο 13 παρ.8: Παράταση για ολοκλήρωση διαδικασίας εγκρίσεων συμβάσεων έργου κ.λπ
8. Άρθρο 13 παρ.9 εδ.β: Παράταση της προθεσμίας πρόσληψης συμβάσεων έργου (σε περιπτώσεις ύπαρξης οργανικών θέσεων). Να μην υπάρχει όμως καταληκτική ημερομηνία 
9. Άρθρο 13 παρ.12: Θετική η πρόβλεψη για τη δυνατότητα σύναψης συμβάσεων μίσθωσης έργου με τεχνικούς ασφαλείας και γιατρούς εργασίας αλλά να προστεθεί όπου προβλέπονται στην παράγραφο αυτή συμβάσεις μίσθωσης έργου και συμβάσεις παροχής υπηρεσιών.
10. Άρθρο 15: 
· Δημοτικά κοινωνικά παντοπωλεία. Στην παρ. 2 να διαγραφεί η λέξη «ισομερώς» και στην παρ.4 να προστεθεί μετά τη λέξη «Εσωτερικών» οι λέξεις «δύναται να».
· Δεν κατοχυρώνεται η θεσμική τους μορφή. Θεωρούμε ότι θα πρέπει να εξειδικευθεί το θεσμικό τους πλαίσιο στο παρόν νομοσχέδιο, δεδομένης δε και της εξαιρετικά δύσκολης συγκυρίας της χώρας.
· Διαφορετικά και σήμερα έχουν πολλοί Δήμοι προχωρήσει στην δημιουργία Κοινωνικών Παντοπωλείων σε εθελοντική βάση  συνεργαζόμενοι με άλλους φορείς χωρίς να υπάρχει συγκεκριμένο πλαίσιο.
ΜΕΡΟΣ ΙΙΙ
ΔΙΑΤΑΞΕΙΣ ΤΗΣ ΚΕΔΕ ΠΟΥ ΔΕΝ ΣΥΜΠΕΡΙΛΗΦΘΗΚΑΝ:

1. Προστίθεται παρ.5 στο άρθ.2 του Ν.3852/10 ως εξής:

«5. Στις έδρες των δήμων, όπως αυτές καθορίζονται στο άρθρο 2 του παρόντος νόμου, δεν συνιστώνται δημοτικές ή τοπικές κοινότητες»

…………………………………………………………………………………………………………
2. Τροποποιούνται οι παρ.1 & 2 του άρθ.79 ως εξής:
«1. Πρόεδρος του συμβουλίου δημοτικής κοινότητας είναι ο υποψήφιος του πλειοψηφήσαντος συνδυασμού στην δημοτική κοινότητα που έχει λάβει τους περισσότερους σταυρούς προτίμησης και σε περίπτωση ισοψηφίας αυτός που είναι γραμμένος πρώτος στην απόφαση της ανακήρυξης.

2. Αν η θέση του προέδρου του συμβουλίου της δημοτικής κοινότητας κενωθεί λόγω θανάτου ή παραίτησης ή έκπτωσης από το αξίωμα ή εξαιτίας οποιουδήποτε άλλου λόγου, τη θέση του καταλαμβάνει ο επόμενος σε σταυρούς προτίμησης στην δημοτική κοινότητα.»

Ή (2η εκδοχή)

«1.. Την πρώτη Κυριακή του Σεπτεμβρίου, της έναρξης της δημοτικής περιόδου και την πρώτη Κυριακή του μηνός Φεβρουαρίου του τρίτου έτους αυτής, το συμβούλιο της δημοτικής κοινότητας συνέρχεται, ύστερα από πρόσκληση του συμβούλου του επιτυχόντος συνδυασμού, που έχει εκλεγεί με τις περισσότερες ψήφους και σε περίπτωση ισοψηφίας εκείνου που είναι γραμμένος πρώτος κατά σειρά στην απόφαση του δικαστηρίου και εκλέγει με φανερή ψηφοφορία τον πρόεδρο και τον αντιπρόεδρο του, σύμφωνα με την διαδικασία που προβλέπεται στο άρθ.64 του παρόντος νόμου».

 2. Αν η θέση του προέδρου ή του αντιπροέδρου του συμβουλίου της δημοτικής κοινότητας μείνει κενή λόγω θανάτου ή παραίτησης ή έκπτωσης από το αξίωμα ή εξαιτίας οποιουδήποτε άλλου λόγου, εκλέγεται νέος πρόεδρος ή αντιπρόεδρος εντός μηνός, από την ημερομηνία όπου η θέση έμεινε κενή. Για την εκλογή νέου προέδρου ή αντιπροέδρου του συμβουλίου της δημοτικής κοινότητας εφαρμόζονται ανάλογα οι διατάξεις της προηγούμενης παραγράφου.»

…………………………………………………………………………………………………………

3. Τροποποιείται η παρ. 1 περ.(γ) του άρθ.236 του Ν.3852/10 ως εξής:
«1γ. Αν καταδικαστούν με αμετάκλητη δικαστική απόφαση, ως αυτουργοί ή συμμέτοχοι σε κακούργημα ή σε οποιαδήποτε ποινή για παραχάραξη, κιβδηλεία, πλαστογραφία, ψευδή βεβαίωση, δωροδοκία, εκβίαση, κλοπή, υπεξαίρεση, απιστία, απάτη, καταπίεση, αιμομιξία, μαστροπεία, σωματεμπορία, παράνομη διακίνηση αλλοδαπών, παράβαση της νομοθεσίας για την καταπολέμηση των ναρκωτικών, τη λαθρεμπορία, καθώς και για παράβαση καθήκοντος, εφόσον κατά την διάπραξη του αδικήματος αυτού προξενείται οικονομική βλάβη στον δήμο ή στα νομικά του πρόσωπα . Για την έκπτωση εκδίδεται διαπιστωτική πράξη του Ελεγκτή Νομιμότητας.» (και απόφαση του Συνεδρίου της Κομοτηνής).
2. Αν καταδικαστούν για κακούργημα σε πρώτο βαθμό δικαιοδοσίας (οριστική απόφαση), ανεξαρτήτως άσκησης ενδίκου μέσου, ο Ελεγκτής Νομιμότητας οφείλει να τον θέσει σε κατάσταση αργίας. Αν εκδοθεί αθωωτική απόφαση η αργία αίρεται αυτοδικαίως και θεωρείται ως μηδέποτα επιβληθείσα. Η διάταξη αυτή έχει ισχύ από 1/1/2011»
……………………………………………………………………………………………………

4. Να υπάρξει ρητή νομοθετική ρύθμιση σύμφωνα με την οποία:

«Τυχόν εξόφληση δανείου πριν την λήξη της διάρκειας δανειακής σύμβασης που είχε συναφθεί μεταξύ δήμου και Ταμείου Παρακαταθηκών και Δανείων, δεν επιβαρύνεται με άλλο χρηματικό ποσό πλην του υπολοίπου άληκτου κεφαλαίου του δανείου, μειωμένου σε ποσοστό 25%». Επίσης : «Καταργείται οποιαδήποτε παρακράτηση ποσοστού υπέρ του Ταμείου παρακαταθηκών & Δανείων επί καταθέσεων υπέρ δήμων»

………………………………………………………………………………………………………..

5. Στην κωδικοποίηση της νομοθεσίας για τα δημόσια έργα Ν.3669/08 και στην παρ. 7 του άρθ.17 αυτού προβλέπεται πάλι η διαφοροποίηση του ποσοστού από 18% σε 28% όπως και στο Π.Δ. 609/85, αφού μπορεί να διαχωρίζονται οι τιμές και να προστίθεται στο τέλος ποσοστό γενικών εξόδων και οφέλους που ορίζεται σε δεκαοκτώ τοις εκατό (18%), για έργα που χρηματοδοτούνται από τον προϋπολογισμό δημοσίων επενδύσεων ή άλλες πηγές με ανάλογες απαλλαγές και σε είκοσι οκτώ τοις εκατό (28%) για τις άλλες περιπτώσεις.

Ζητείται τροποποίηση της ανωτέρω διάταξης ως εξής:

«Αν γίνεται ρητή μνεία στα συμβατικά τεύχη δημοπράτησης ενός έργου μπορεί να διαχωρίζονται οι τιμές και για τα γενικά έξοδα και το όφελος του εργολάβου να προστίθεται στο τέλοςσε ποσοστό που ορίζεται σε 12% για τα έργα που χρηματοδοτούνται από τον προϋπολογισμό δημοσίων επενδύσεων ή άλλες πηγές με ανάλογες απαλλαγές και για κάθε άλλη περίπτωση»

6. Ζητείται τροποποίηση της παρ.1 του άρθ. 18 του Ν.3226/04 ως εξής:

« 1. Στην παράγραφο 7 του άρθρου 96 του Κώδικα περί Δικηγόρων (ν.δ. 3026/1954) προστίθεται δεύτερο εδάφιο που έχει ως εξής: "Ειδικώς οι Δικηγορικοί Σύλλογοι Αθηνών, Πειραιώς και Θεσσαλονίκης παρακρατούν από την αμοιβή που προεισπράπεται ποσοστό δώδεκα τοις εκατό (12%), από το οποίο ποσοστό τρία τοις εκατό (3%) προορίζεται για την κάλυψη των λειτουργικών αναγκών των υπηρεσιών του Συλλόγου, ποσοστό ένα τοις εκατό (1%) προορίζεται για τον "ειδικό διανεμητικό λογαριασμό νέων δικηγόρων" του άρθρου 33 παρ. 2 του ν.2915/2001, ποσοστό τρία τοις εκατό (3%) αποδίδεται στον "Κλάδο Επικουρικής Ασφαλίσεως" του Ταμείου Νομικών και ποσοστό πέντε τοις εκατό (5%) αποδίδεται στο οικείο Ταμείο Πρόνοιας Δικηγόρων. Από την υποχρέωση της παρούσας απαλλάσσονται οι δήμοι που απασχολούν δικηγόρους με έμμισθη εντολή.»

……………………………………………………………………………………………………………………..

7.  Να εξαιρεθεί από τους περιορισμούς της αναλογίας 10 προς 1 που αφορά στις προσλήψεις στο δημόσιο και οτα, η πρόσληψη δημοτικών αστυνομικών έτσι ώστε να στελεχωθούν και να υπάρξουν πιστοποιημένα δημοτικά αστυνομικά τμήματα, όπως προβλέπεται από το άρθ.3 του Ν.3731/08, για την άσκηση των αρμοδιοτήτων και
8. Να τροποποιηθεί η παρ.3 του άρθ.3 του Ν.3731/08 ως εξής: 
«3. Η υπηρεσία της Δημοτικής Αστυνομίας οργανώνεται σε επίπεδο Διεύθυνσης και διαρθρώνεται σε Τμήματα. Σε Δήμους όπου το προσωπικό της Δημοτικής Αστυνομίας δεν υπερβαίνει τα πέντε (5) άτομα η υπηρεσία της Δημοτικής Αστυνομίας οργανώνεται σε επίπεδο αυτοτελούς τμήματος. Σε Δήμους οι οποίοι διαιρούνται σε Δημοτικά Διαμερίσματα είναι δυνατή η σύσταση περισσότερων Διευθύνσεων. Στους Δήμους αυτούς επιτρέπεται η σύσταση Γενικής Διεύθυνσης Δημοτικής Αστυνομίας.»

…………………………………………………………………………………………………………………..

9. Προσθήκη εδαφίου στο άρθρο 1 του Ν.2251/1994 : «Οι διατάξεις του παρόντος νόμου δεν έχουν εφαρμογή στους οτα α και β βαθμού»

……………………………………………………………………………………………………………

10. Κατάργηση άρθρου 16 Ν.3852/10 (επαγγελματική δραστηριότητα δημάρχων) 
……………………………………………………………………………………………………………

11. Εφαρμογή συστήματος εργοδοτικής εισφοράς ανά ασφαλισμένο εργαζόμενο προς το ΤΑΔΚΥ, όπως ισχύει για προσλαμβανόμενους μετά την 1/1/1993 
…………………………………………………………………………………………………………

12. 
Πρόταση νομοθετικής ρύθμισης για τη σύσταση ή συμμετοχή των δήμων σε ναυτική εταιρία του ν. 959/1979, καθώς και σε αστικό συνεταιρισμό του ν. 1667/1986 με αντικείμενο τις θαλάσσιες μεταφορές 

ΠΡΟΤΕΙΝΟΜΕΝΗ ΡΥΘΜΙΣΗ

Η παρ. 3 του άρθρου 107 του ν. 3852/2010 αναριθμείται σε παρ. 4 και η νέα παρ. 3 έχει ως ακολούθως:

«Κατ’ εξαίρεση, οι δήμοι μπορούν να συνιστούν ή να συμμετέχουν σε ναυτική εταιρία του ν. 959/1979, καθώς και σε αστικό συνεταιρισμό του ν. 1667/1986 με αντικείμενο τις θαλάσσιες μεταφορές».

………………………………………………………………………………………………………………….

13.
Τροποποιείται η παρ. 10 περ.ι του άρθρ. 18 του Ν.3870/2010 ως εξής: 

«2. Οι δήμοι δεν επιτρέπεται να συνιστούν ή να συμμετέχουν σε άλλες ανώνυμες εταιρείες της παρ. 12 του άρθρ.265 του Ν.3463/2006, κατά τις διατάξεις του Κώδικα Δήμων και Κοινοτήτων, εκτός από εκείνες που είχαν συσταθεί μέχρι την έναρξη ισχύος του παρόντος νόμου και υπό την επιφύλαξη της παρ. 2 του άρθρου 194 αυτού».

………………………………………………………………………..

14. «Με απόφαση του αρμόδιου για διορισμό οργάνου μπορεί να ανατίθενται στους φύλακες σχολικών κτιρίων γενικά καθήκοντα καθώς και καθήκοντα φύλαξης κτιρίων, λοιπών εγκαταστάσεων και κοινόχρηστων χώρων των Δήμων και των νομικών τους προσώπων».

…………………………………………………………………………..

15.
Σε περίπτωση κάλυψης υπηρεσιακών αναγκών, επιτρέπεται μετακίνηση υπαλλήλου από μία οργανική μονάδα ΚΕΠ σε άλλη του ιδίου ΟΤΑ. Η μετακίνηση πραγματοποιείται με απόφαση του αρμόδιου προς διορισμό οργάνου, η οποία δημοσιεύεται στην Εφημερίδα της Κυβερνήσεως.

…………………………………………………………………………….

16.
Σε περίπτωση λύσης ανώνυμης εταιρείας ΟΤΑ α’ βαθμού, το προσωπικό με σχέση εργασίας ιδιωτικού δικαίου αορίστου χρόνου της εταιρείας δύναται να μεταφερθεί, με την ίδια σχέση εργασίας, στους μετόχους των Δήμων και σε νομικά πρόσωπα δημοσίου δικαίου αυτών, με απόφαση των οικείων δημοτικών συμβουλίων, μετά από εισήγηση του διοικητικού συμβουλίου της λυόμενης εταιρείας, εφόσον η τοπική αυτοδιοίκηση κατέχει το 90% των μετοχών της εταιρείας. Η σύσταση των αντίστοιχων θέσεων και η κατάταξη του προσωπικού γίνεται σύμφωνα με τις οργανικές διατάξεις του φορέα υποδοχής, αφού ληφθεί υπόψη η προϋπηρεσία του.

Τα ανωτέρω αντίστοιχα ισχύουν και για το προσωπικό των επιχειρήσεων ραδιοφωνίας των ΟΤΑ.

…………………………………………………………..
17.
Η παράγραφος 1 του άρθρου 259 του Ν. 3463/2006 αντικαθίστανται με την ακόλουθη παράγραφο: «Η κοινωφελής επιχείρηση είναι δυνατόν να χρηματοδοτείται από τον οικείο Δήμο για τις δραστηριότητές της, μετά από σχετική απόφαση του δημοτικού συμβουλίου, η οποία λαμβάνεται με την απόλυτη πλειοψηφία του συνόλου των μελών του. Η χρηματοδότηση του Δήμου καλύπτει τη διαφορά μεταξύ εσόδων και εξόδων του ετήσιου προϋπολογισμού της επιχείρησης, ο οποίος συνοδεύεται από εισηγητική έκθεση του Διοικητικού Συμβουλίου της Επιχείρησης που τεκμηριώνει τα έσοδα και τα έξοδα αυτής σύμφωνα με το ετήσιο πρόγραμμα δράσης της». Οι παράγραφοι 2 και 4 του άρθρου 259 του Ν. 3463/2006 καταργούνται και οι παράγραφοι 3,5,6,7 αναριθμούνται σε 2,3,4 και 5 αντίστοιχα. Η διάταξη αυτή να έχει αναδρομική ισχύ.

………………………………………………………………………….

18. Με τη δημοσίευση του παρόντος καταργείται το άρθρο 272 του Ν.3852/10, όπως έχει τροποποιηθεί και επανέρχονται σε ισχύ οι διατάξεις του άρθ.186 του Ν.3463/06. (Αφορά εκποίηση δημοτικών ακινήτων για ωφέλεια των Δήμων με ειδικά αιτιολογημένη απόφαση του Δημοτικού Συμβουλίου που λαμβάνεται με την απόλυτη πλειοψηφία του συνολικού αριθμού των μελών του).

…………………………………………………………….

19. Τροποποίηση διατάξεων για τη δυνατότητα απόσπασης εκπαιδευτικών σε θέσεις ειδικών συμβούλων, ειδικών και επιστημονικών συνεργατών στους δήμους – αρμοδιότητα Υπ. Παιδείας.
20. Οριστική επίλυση των θεμάτων μεταφοράς των λιμενικών ταμείων στους Δήμους. (και απόφαση του Συνεδρίου Κομοτηνής)

21. Εκπροσώπηση της πρωτοβάθμιας αυτοδιοίκησης στα νοσοκομεία και οργανισμούς λιμένων. (απόφαση Συνεδρίου Κομοτηνής)
22. Δυνατότητα απόσπασης υπαλλήλου – αιρετού ο οποίος υπηρετεί σε παραμεθόριο περιοχή.
23. Τροποποίηση της διάταξης του άρθρου 58, παρ. 9 του Ν. 3966/11 σύμφωνα με την οποία οι διατάξεις του άρθρου 93, παρ. 7 του Ν. 3852/10 δεν εφαρμόζονται για εκπαιδευτικούς με σύμβαση εργασίας ορισμένου χρόνου (αφορούν απόσπαση) 
24. Επανεξέταση θεσμικού πλαισίου για αποζημιώσεις Προέδρων Δημοτικών και Τοπικών Κοινοτήτων.
25. Σε περίπτωση μετατροπής αστικής εταιρίας σε ΑΕ, να μπορεί να μεταφερθεί στην ΑΕ και το προσωπικό ΙΔΑΧ αυτής.
26. Αίτημα τέως δημάρχων – δημοσίων υπαλλήλων να έχουν την δυνατότητα επαναφοράς στην υπηρεσία τους σε περίπτωση μη επανεκλογής τους να καταλάβουν θέση δ/ντη ή προϊσταμένου τμήματος σε κενή ή συνιστώμενη προσωπαγή θέση εφόσον έχουν τα τυπικά προσόντα.
27. Επανεξέταση θεσμικού πλαισίου για τις λαϊκές αγορές.
28. Στο άρθρο 110 του Ν. 3852/10 να προστεθεί παράγραφος ως εξής: «Εταιρείες με αντικείμενο τη διαχείριση, αξιοποίηση και εμπορία Ανανεώσιμων Πηγών Ενέργειας μετατρέπονται σε Ανώνυμες Εταιρείες».

29. Ανάλογη εφαρμογή των διατάξεων του άρθρου 43 του Π.Δ. 75/11 και όπου   αναγράφεται ο Υπουργός Εσωτερικών νοείται για τις Π.Ε.Δ. ο Γενικός Γραμματέας Αποκεντρωμένης Διοίκησης.

30. Τροποποιείται η παρ.4 του άρθ.61 του Ν.3852/10 ως εξής:

«4. Ο δήμαρχος, ο αντιδήμαρχος και τα μέλη της οικονομικής επιτροπής και της επιτροπής ποιότητας ζωής είναι υποχρεωμένοι να υποβάλλουν την ετήσια δήλωση για την περιουσιακή τους κατάσταση σύμφωνα με την ισχύουσα νομοθεσία. Στην ιστοσελίδα του δήμου αναρτάται υποχρεωτικά δήλωση περιουσιακής κατάστασης στην οποία περιλαμβάνονται τα περιουσιακά στοιχεία της ετήσια δήλωσης, που αποκτήθηκαν από την ανάληψη των καθηκόντων τους στον δήμο και εφεξής.»

31. Τροποποίηση της παρ. 2 του άρθρου 267 του Ν.3463/2006 με την πρόσθεση παραγράφου ως εξής: «Κατ’ εξαίρεση επιτρέπεται η συμμετοχή Δήμων σε υφιστάμενες αστικές μη κερδοσκοπικές εταιρείες, οι οποίες έχουν σκοπό την εν γένει προαγωγή της υγείας και της κοινωνικής μέριμνας και αλληλεγγύης στα πλαίσια της Τοπικής Αυτοδιοίκησης. Η συμμετοχή των Δήμων στις εταιρείες του παρόντος γίνεται σύμφωνα με τις ισχύουσες διατάξεις περί σύστασης και συμμετοχής Δήμου σε επιχείρηση»

32. Σύναψη δημόσιων συμβάσεων παροχής υπηρεσιών μεταφοράς σε νησιωτικούς Δήμους: «Για την παροχή συγκεκριμένων υπηρεσιών επιβατών από νησιωτικούς Δήμους, οι οποίοι συνδέονται με τη στερεά με πλοία …………….., και για το διάστημα που τα πλοία δεν εκτελούν δρομολόγια όλο το 24ωρο, δύναται να ανατίθεται από του Δήμους η υπηρεσία μεταφοράς επιβατών, για το χρονικό διάστημα περιορισμού των δρομολογίων και για τις επιπλέον ώρες που δεν λειτουργούν τα πλοία, σε φυσικά ή νομικά πρόσωπα, με την διαδικασία σύναψης δημοσίων συμβάσεων παροχής υπηρεσιών, που προβλέπεται στις διατάξεις του π.δ. 60/2007 (ΦΕΚ 64 Α’), σε συνδυασμό με τις διατάξεις των άρθρων 209 και 273 του Κ.Δ.Κ. (Ν.3463/2006). Με αιτιολογημένη απόφαση του Δημοτικού Συμβουλίου, η οποία λαμβάνεται με την απόλυτη πλειοψηφία του συνόλου των μελών, τεκμηριώνεται η αδυναμία εκτέλεσης συγκεκριμένων υπηρεσιών και η ανάγκη λειτουργίας της συγκοινωνίας καθ’ όλο το 24ωρο και για όλους τους μήνες και καθορίζονται, ιδίως, το αντικείμενο των παρεχόμενων υπηρεσιών, το κόστος και η συχνότητα των δρομολογίων»

33. Προσμέτρηση του χρόνου της θητείας στην Τ.Α. Α΄ και Β΄ βαθμού για την αποδοχή χορηγίας.

34. Δυνατότητα ορισμού σε θέση αντιδημάρχου πρώην Δημάρχου και νυν Δημοτικού Συμβούλου
35. 20ετή παραγραφή χρηματικών απαιτήσεων των ΟΤΑ (αντικατάσταση αρθρ.6 Ν.344/68).
36. Νομοθετική πρόβλεψη για δυνατότητα ρύθμισης οφειλών ιδιωτών προς δήμους με αποφάσεις των οικείων δημοτικών συμβουλίων, που θα λαμβάνονται με την απόλυτη πλειοψηφία και με τις οποίες θα καθορίζονται οι δόσεις, η ελάχιστη καταβολή και ο τρόπος ρύθμισης. 

37. Προστίθεται παρ.8 στο άρθρο 265 του Ν.3852/2010 ως εξής: «8. Για τον έλεγχο νομιμότητας των συμβάσεων του παρόντος εφαρμόζονται αναλόγως οι διατάξεις της παραγ. 3 του άρθ.25 του Ν.3614/2007 

38. 2. Να ισχύει για την αποζημίωση ή αντιμισθία αιρετών ότι ισχύει για την μισθοδοσία του τακτικού προσωπικού, δηλαδή να υπόκεινται σε προληπτικό έλεγχο μόνο τα εντάλματα που αφορούν στην πρώτη μισθοδοσία ή καταβολή ή μεταβολή αποζημίωσης και όχι για κάθε ένταλμα για κάθε πληρωμή. 

39. α. Εξαίρεση από τον προληπτικό έλεγχο τρέχουσας καθημερινής φύσης δαπανών, που αφορούν σε εκδηλώσεις – δημόσιες σχέσεις όπως: προσκλήσεις για εκδηλώσεις, στολισμός για πολιτικούς γάμους, φωτογραφήσεις, προμήθεια εφημερίδων κ.λπ

40. Δυνατότητα κάλυψης δαπάνης αμοιβής δικηγόρου για παράσταση σε μήνυση δημάρχου κατά ιδιώτη. Κάλυψη δαπανών λόγω ζημιάς οχήματος που προκλήθηκε από ισχυρούς ανέμους. Κάλυψη δαπάνης για επιμόρφωση δημοτικών υπαλλήλων. Κάλυψη δαπάνης αμοιβής γιατρού εργασίας 

41. Νομοθετική ρύθμιση περί αναγκαστικών εκτελέσεων σε βάρος των δήμων.
42. Να μην εφαρμοστούν οι διατάξεις της παρ. 5 του άρθρου 39 του Ν.4024/2011, περί παρακράτησης αποδοχών (μηνιαίας αντιμισθίας), στους αντιδημάρχους και στους προέδρους των δημοτικών συμβουλίων που είναι δημόσιοι υπάλληλοι. 
ΜΕΡΟΣ IV
ΔΙΑΤΑΞΕΙΣ ΜΕ ΤΙΣ ΟΠΟΙΕΣ ΔΙΑΦΩΝΕΙ Η Κ.Ε.Δ.Ε:

1. Άρθρο 1: Μείωση αριθμού Αντιδημάρχων
2. Άρθρο 3: Συγκρότηση γνωμοδοτικού οργάνου Περιφερειακής Επιτροπής
3. Άρθρο 6: Εξαίρεση των αιρετών που λαμβάνουν αντιμισθία από την καταβολή αποζημίωσης για τις συνεδριάσεις.
4. Άρθρο 7 (παρ.5,6): Δεν υιοθετείται καμία θέση της ΚΕΔΕ για τις λαϊκές αγορές.
5. Άρθρο 12: Να υιοθετηθεί η πρόταση της ΚΕΔΕ σχετικά με τις επιχειρήσεις ραδιοφωνίας περί μεταφοράς της αρμοδιότητας στους δήμους μαζί με το προσωπικό.
6. Άρθρο 17: Κάθετη διαφωνία με το άρθρο 17 περί διαβαθμιδικού συνδέσμου (ΦΟΔΣΑ) νήσων
7. Άρθρο 22: Κάθετη διαφωνία με την δημιουργία Ταμείων Αποκεντρωμένων Διοικήσεων με τα οποία επέρχεται επανασύσταση των Περιφερειακών Ταμείων Ανάπτυξης.  
ΡΥΘΜΙΣΕΙΣ ΠΟΥ ΔΕΝ ΕΧΟΥΝ ΣΥΖΗΤΗΘΕΙ ΑΠΟ ΤΗΝ ΕΠΙΤΡΟΠΗ ΘΕΣΜΩΝ
1. Μετάταξη προσωπικού των πρώην ΤΥΔΚ στις Αποκεντρωμένες Διοικήσεις
2. Πρόβλεψη για δυνατότητα πρόσληψης Γενικού Γραμματέα και σε μικρούς νησιωτικούς δήμους
3. Τροποποίηση της διάταξης του άρθ.219 του Ν.3463/06 για την πρόβλεψη της γραμματειακής υποστήριξης του Δικτύου Πόλεων και Ενώσεων (Αμφικτυονία)
4. Να προβλεφθεί με νομοθετική ρύθμιση η δυνατότητα μίσθωσης τεχνικού εξοπλισμού και οχημάτων και από ιδιωτικούς φορείς στις περιπτώσεις εκτέλεσης έργων με αυτεπιστασία έτσι ώστε να μην υπάρχει πρόβλημα με τον προληπτικό έλεγχο.

5. Απαιτητές υποχρεώσεις φορέων της α’ βάθμιας Τ.Α. και αφορούν συγχρηματοδοτούμενα από Εθνικά/ Κοινοτικά Προγράμματα Χρηματοδότησης Έργα και Επενδυτικές Δραστηριότητες, δύναται να αντιμετωπίζονται είτε από τα τακτικά ή έκτακτα ανειδίκευτα έσοδα είτε από άλλους θεσμοθετημένους πόρους για Επενδυτικές Δαπάνες (ΣΑΤΑ) είτε από δάνεια, που αφορούν την κάλυψη των συγκεκριμένων δαπανών των φορέων με την κίνηση των αντιστοίχων κωδικών αριθμών εσόδων – εξόδων των προϋπολογισμών τους. Όταν περιέλθει η σχετική έκτακτη οικονομική ενίσχυση στον φορέα για το έργο, υπό την προϋπόθεση ότι έχουν καλύψει τη σχετική απαίτηση με την απαιτητή υποχρέωση δαπάνη με μία εκ των ανωτέρω αναφερομένων χρηματοδοτικών πηγών, να αναπληρώσουν τα έσοδα αυτά κατά το μέρος της διενεργηθείσας δαπάνης, τηρώντας τις κείμενες περί αναμορφώσεων του προϋπολογισμού τους διατάξεις.  
6. Τροποποίηση της παρ.4 του άρθ.94 του Ν.3852/10 έτσι ώστε η επιτροπή καταλληλότητας επιλογής της αξίας οικοπέδου για την ανέγερση διδακτηρίου και οικοπέδου μετά κτιρίου κατάλληλου να χαρακτηρισθεί ως διδακτήρια να μην είναι αρμόδια και για την εκτίμηση της αξίας. 
7. Πρόβλεψη μίας ακόμη θέσης ειδικού συνεργάτη στις μεγάλες ΠΕΔ.

8. Αποζημίωση μελών Οικονομικής Επιτροπής και Επιτροπής Ποιότητας Ζωής.

9. Ειδική ρύθμιση για τους Οργανισμούς των νέων Καλλικρατικών Δήμων σε σχέση με τη γενική πρόβλεψη του ν. 4024/2011 περί οριζόντιας κατάργησης κενών οργανικών θέσεων (απόφαση Συνεδρίου Κομοτηνής).
Κρίνουμε απαραίτητο να συμπεριληφθούν οι εξής προτάσεις μας:

· Να δίνεται η δυνατότητα στους Δήμους να αξιοποιούν παλαιά κτίρια για να χρησιμοποιηθούν ως κοινωνικά κέντρα, στέγες αστέγων και κοινωνικές κατοικίες.

· Να δοθεί η δυνατότητα στις υπηρεσίες πρωτοβάθμιας φροντίδας υγείας και προαγωγής υγείας των Δήμων, των ΝΠΔΔ αυτών και στους ιατρούς, να συμβάλλονται με τον ΕΟΠΠΥ προκειμένου να παρέχουν υπηρεσίες πρωτοβάθμιας φροντίδας υγείας και προληπτικής ιατρικής στους πολίτες.

· Επίσης στο παρόν νομοσχέδιο θα μπορούσε να προβλέπεται και η δυνατότητα λειτουργίας Κοινωνικών φαρμακείων για τους απόρους και ανασφάλιστους , εφόσον και η καταγραφή των απόρων γίνεται μέσω των ΚΕΠ και η αρμοδιότητα έχει περιέλθει στην Τοπική Αυτοδιοίκηση πρώτου βαθμού.

Τέλος σε ότι αφορά τα θέματα προσωπικού, θεωρούμε ότι θα πρέπει να υπάρξει εξαίρεση του προσωπικού των Κοινωνικών Δομών της Αυτοδιοίκησης π.χ. (παιδικοί και βρεφονηπιακοί σταθμοί ) από το υπάρχον υφιστάμενο πλαίσιο προσλήψεων, για την εύρυθμη λειτουργία των δομών και να μην παρατηρούνται ελλείψεις στο προσωπικό.

ΟΙΚΟΝΟΜΙΚΑ

Το σχέδιο νόμου «ρυθμίσεις για την τοπική ανάπτυξη, την αυτοδιοίκηση, την αποκεντρωμένη διοίκηση και την μεταναστευτική πολιτική – ενσωμάτωση οδηγίας 2009/50/εκ» χαρακτηρίζεται εντελώς απαράδεκτο.

Συγκεκριμένα, ελάχιστα ζητήματα είναι αυτά που αφορούν τα οικονομικά των ΟΤΑ σε σχέση με τις αποφάσεις των θεσμικών οργάνων της Αυτοδιοίκησης.

Οι παρατηρήσεις κατ’ άρθρο:

Άρθρο 1: Μείωση αριθμού Αντιδημάρχων.

Άρθρο 5 
- παρ. 4: Εξώδικος συμβιβασμός μέχρι 30.000 €

- παρ. 5: Απευθείας ανάθεση με απόφαση Οικονομικής Επιτροπής

- παρ. 14: Επιβάρυνση 2% στον ΟΤΑ και όχι στον προμηθευτή

Άρθρο 6 παρ.1: 
Κατάργηση αποζημίωσης Δημοτικών Συμβουλίων–Οικονομικής Επιτροπής στο Δήμαρχο και Αντιδήμαρχο

Άρθρο 9 -παρ.2: Αύξηση του ποσού από 100.000€ σε 200.000€ για προληπτικό έλεγχο συμβάσεων

-παρ.3:Νομιμοποίηση συμβάσεων περί μαγνητοφώνηση - μαγνητοσκόπηση

-παρ.4:Μείωση μισθωμάτων ακινήτων με απόφαση Δημοτικού Συμβουλίου

Άρθρο 10 παρ.2: Απαλλαγή προσαυξήσεων για οφειλές Δημοτικών επιχειρήσεων και υποχρεωτική εξόφληση από τους ΟΤΑ

Άρθρο 10 παρ. 5, 6, 7, 8, 9,13: Οικονομικά θέματα ΔΕΥΑ

Άρθρο 14 -παρ.3: Χρηματοδότηση ΑΚΣΙΑ από πόρους της Τ.Α.

 -παρ.5: Δεν αναφέρεται η ΕΕΤΑΑ Α.Ε. σαν φορέας διαχείρισης του προγράμματος

 -παρ. 6: Δέσμευση πόρων φορολογίας ζύθου, ΤΑΠ, τέλους διαφήμισης για το πρόγραμμα αυτεπιστασίας

Είναι οι πρώτες παρατηρήσείς επί του σχεδίου του ΥΠ.ΕΣ. Θα ακολουθήσει ενδελεχής μελέτη και αναλυτικότερες παρατηρήσεις. Χρήζει συζήτησης στο Διοικητικό Συμβούλιο της ΚΕΔΕ το συντομότερο δυνατό.

Ο Πρόεδρος & Αντιπρόεδρος της

Επιτροπής Οικονομικών της ΚΕΔΕ

� Η πρόταση αυτή είχε μάλλον υποβληθεί από τον Δήμο Κεφαλλονιάς

